കൊച്ചിയില് പതിനേഴുകാരിയെ പീഡിപ്പിച്ച കേസ് പ്രതി അറസ്റ്റില് കൊച്ചി: കൊച്ചിയില് പതിനേഴുകാരിയെ പീഡിപ്പിച്ച കേസില് പ്രതി അറസ്റ്റിലായി. വയനാട് സ്വദേശിനിയായ ജോബിന് ജോണിനെയാണ് കൊച്ചി പൊലീസ് അറസ്റ്റ് ചെയ്തത്. വയനാട്ടില് വെച്ചായിരുന്നു അറസ്റ്റ്. വൈകീട്ടോടെ ഇയാളെ കൊച്ചിയിലെത്തിക്കു൦. കഴിഞ്ഞ ദിവസമാണ് എറണാകുളത്തെ ആശുപത്രിയില് ഗര്ഭസ്ഥ ശിശുവിനെ ശുചി മുറിയില് മരിച്ച നിലയില് കണ്ടെത്തിയത്. പെണ്കുട്ടി ഗര്ഭിണിയായിരുന്നതിനെ സംബന്ധിച്ച് കുട്ടിയുടെ മാതാപിതാക്കള്ക്ക് അറിവില്ലായിരുന്നു എന്നാണ് പൊലീസില് നല്കിയ മൊഴി. കുട്ടിക്ക് വയറ് വേദന അനുഭവപ്പെട്ടതിനെ തുടര്ന്നാണ് ആശുപത്രിയില് എത്തിയത്. ഇവിടെ വച്ചാണ് മകള് ഗര്ഭിണിയാണെന്ന വിവരം അറിഞ്ഞതെന്നും കുട്ടിയുടെ അമ്മ പൊലീസിന് നല്കിയ മൊഴിയില് പറയുന്നു.തുടര്ന്ന്, പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ച് ഗര്ഭിണിയാക്കിയ സംഭവത്തില് പോക്സോ കേസെടുത്ത് പൊലീസ് അന്വേഷണം നടത്തുകയായിരുന്നു.